דוד פולונסקי

דוד פולונסקי (נולד ב-1973) הוא מאייר ישראלי, יליד ברית המועצות.

==ביוגרפיה==
נולד בקייב, ברית המועצות (כיום אוקראינה), בשנת 1973. בשנת 1981 עלה לישראל וגדל בחיפה. בנעוריו למד רישום אצל מורה בגבעתיים, הציירת ופרופסור לאמנות באקדמיה לאמנות של סנט פטרבורג, רחל קוגן. בין השנים 2004–2008 למד עיצוב ואיור ב"בצלאל".

== קריירה ==
איוריו של פולונסקי עשויים בטכניקות שונות. רבות מהן משלבות רישום ידני עם עיבוד מחשב. בין איוריו לספרי ילדים ידועים "על עלה ועל אלונה" (עם עובד, 2002), "לילה בלי ירח" (עם עובד, 2006), סדרת "התנ"ך בחרוזים", "פרח נתתי לנורית" (דביר, כנרת זמורה-ביתן, 2005) ו-“טִינְקֶרְטַנְק" (כתר, 2012).

בנוסף פולנסקי היה פעיל במסגרת קבוצת הקומיקס "אקטוס טרגיקוס".

<br>כאנימטור ומעצב יצר אנימציה לתוכניות טלוויזיה כגון "החרצופים" (2000, טלעד), "קיפודים" (2010, ערוץ 10), החומר שממנו עשויה האהבה" (2006, ערוץ 8) ועוד.

פולונסקי יצר איורים וניהל אמנותית את סרטי האנימציה "ואלס עם באשיר" (2008), עליו זכה ב"פרס אופיר", ו"כנס העתידנים" (2012). בנוסף, שולבו איוריו בסרט "המתנחלים" של הבמאי שמעון דותן שיצא לאקרנים ב-2016.

בשנת 2017, 70 שנה אחרי שיצא לאור הספר יומנה של אנה פרנק, עיבד פולנסקי יחד עם ארי פולמן את היומן לרומן גרפי: "אנה פרנק: היומן הגרפי".

בתחילת 2020 הועלתה בתיאטרון הקאמרי הצגת הבכורה של המחזה של חנוך לוין, "מתאבל ללא קץ", בבימויו של ארי פולמן, עם תפאורה שיצר פולונסקי, בצבעי שחור, לבן ואפור<ref></ref>.

בשנת 2021 יצא לאקרנים הסרט אגדת חורבן, המתאר את השתלשלות האירועים שהובילו לחורבן בית המקדש השני ואת הקיטוב בחברה היהודית של אותם הימים. הסרט כולל 1,500 איורים שאוירו במגוון סגנונות אומנותיים, אותם יצר פולונסקי יחד עם מיכאל פאוסט. על עבודה זו זכו השניים בפרס אופיר לעיצוב האמנותי הטוב ביותר לשנת 2021.

במרץ 2024 הוציא באיוריו את הספר "מה עושים העצים", מאת ע. הלל (הוצאת פועלים, הקיבוץ המאוחד). פולונסקי נתן באיוריו לספר פרשנות חדשה של שיח המתנהל בין הילד לבין העולם לאורך שנות ילדותו.

== פרסים והוקרה ==

* פרס אופיר (2008, 2021) על סרטיו "ואלס עם באשיר" ו"אגדת חורבן"

== חיים אישיים ==
פולונסקי מתגורר ויוצר בתל אביב-יפו.

==גלריה==
<gallery>
File:David Polonsky 01.jpg|מתוך Dead Herring, 2004 (אקטוס טרגיקוס)
File:David Polonsky 04.jpg|על עלה ועל אלונה, 2002
File:David Polonsky 02.jpg|פרח נתתי לנורית, 2005
File:David Polonsky 07.jpg|לילה בלי ירח, 2006
File:David Polonsky 08.jpg|ואלס עם באשיר, 2008
File:David Polonsky 05.jpg|הכבש השישה עשר, 2010
File:David Polonsky 06.jpg|כנס העתידנים, 2012
File:David Polonsky 03.jpg|טִינְקֶרְטַנְק, 2012
</gallery>

==הוראה==
*1999–2004 איור, ויטל, מכללה לעיצוב, תל אביב-יפו
*2004 ואילך איור ואנימציה, שנקר, בית ספר גבוה להנדסה ועיצוב, רמת גן
*2004 ואילך איור, המחלקה לתקשורת חזותית, בצלאל, אקדמיה לאמנות ועיצוב, ירושלים

==פרסים==
*2004 פרס מוזיאון ישראל לאיור ספר ילדים על שם בן-יצחק, מוזיאון ישראל, ירושלים
*2008 פרס הצטיינות, בצלאל, אקדמיה לאמנות ועיצוב, ירושלים
*2008 פרס מוזיאון ישראל לאיור ספר ילדים על שם בן-יצחק, מוזיאון ישראל, ירושלים
*2008 פרס האקדמיה הישראלית לקולנוע על שם שייקה אופיר לעיצוב אמנותי
*2008 פרס על עיצוב אמנותי, Cinema Eye Honors, ניו-יורק, ארצות הברית
*2012 פרס אנדרסן לאיור, האגודה הבינלאומית לספרות ילדים (IBBY), בזל, שווייץ

==קישורים חיצוניים==

* [https://www.studiopotemkin.com/ אתר הבית] של דוד פולונסקי (באנגלית)
* 
* 
* 
* 
* 
* [https://designarchive.shenkar.ac.il/collection?designer=1090 דוד פולונסקי] באתר מכון שנקר לתיעוד וחקר העיצוב בישראל
* 

==הערות שוליים==

קטגוריה:מאיירים ישראלים
קטגוריה:קומיקסאים ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1973